projecte-aina/catalan_government_crawling huggingface dataset:
Els dies 7, 8 i 9 de febrer de 2020 es disputarà a l'INEFC Barcelona la 44a edició del Trofeu Internacional Ciutat de Barcelona, prova de la copa del món d'esgrima, en la modalitat d'espasa femenina.
La Federació Catalana d'Esgrima i la Real Federación Española de Esgrima, amb la col·laboració de l'Ajuntament de Barcelona, el Consell Català de l'Esport, la Unió de Federacions Esportives de Catalunya i l'Institut Nacional d'Educació Física de Catalunya, organitzen aquesta prestigiosa competició.
Des de l'any 2005 el "Ciutat de Barcelona" es disputa a espasa femenina i l'any 2019, en al seva quadragèsima tercera edició, va establir-se el rècord de participació en aquesta competició, amb 280 tiradores de 55 nacionalitats diferents.
Any rere any, les millors espases del món es donen cita en el "Ciutat de Barcelona", com ho demostra el fet que, durant les darreres edicions, han participat Campions olímpics, Campions del Món i guanyadors de la Copa del Món de les dues darreres dècades.
En aquesta edició també s'espera la presència de les millors especialistes del món en la modalitat d'espasa femenina.
Promet ser tot un espectacle de plasticitat, lluita i esportivitat.
Segons l'ONU, la ciència i la igualtat de gènere són vitals per realitzar els objectius de Desenvolupament Sostenible en l'Agenda 2030 que s'ha marcat l'organització.
Desafortunadament, l'accés de les dones a desenvolupar carreres relacionades amb la ciència segueix tenint moltes barreres.
És per totes aquestes raons que l'ONU decideix proclamar l'11 de febrer com el Dia Internacional de la Dona i la Nena a la Ciència.
A les Ciències de l'Activitat Física i l'Esport (CAFE) també es fan present aquestes barreres.
A l'INEFC Barcelona, en el curs 18-19, les dones representàvem el 23% de l'alumnat de Grau (al 1990 representàvem gairebé el 35%), el 27% de l'alumnat de màster, el 24% de doctorat, el 20% del professorat amb contracte permanent i el 50% del personal d'administració i serveis.
Per commemorar el Dia Internacional de la Dona i la Nena a la Ciència, a l'INEFC Barcelona es vol visibilitzar i posar en valor la tasca que realitzen les dones en la ciència.
Per això, aquesta setmana podreu veure cartells de dones que han obtingut el Premi Nobel de la Ciència a les aules, i una projecció sobre les científiques de l'INEFC a l'entrada.
L'INEFC Barcelona participa en el projecte EscoLab, una iniciativa de l'Ajuntament de Barcelona que obre els laboratoris i centres de recerca a l'alumnat d'ESO, batxillerat i centres formatius.
Dins d'aquest marc, dilluns 17 de febrer han visitat l'INEFC Barcelona alumnes de 4t d'ESO de l'Escola Santíssima Trinitat, de Badalona.
L'alumnat ha participat en l'activitat "La Física de l'Educació Física": diversos tallers i sessions formatives organitzats per l'Àrea de Recerca de l'INEFC Barcelona i impartits pels professors Dr.
Dijous 20 de febrer hem commemorat a l'INEFC Barcelona el Dia Internacional del Càncer Infantil amb una Xocolatada Solidària.
Alumnes, professorat i PAS s'han aplegat a la cafeteria per gaudir d'una xocolata calenta per tal de recollir diners que es destinaran a la recerca en aquesta malaltia.
L'octubre del 2012, Pol Lahoz, alumne de 2n de CAFE de l'INEFC Barcelona ens va deixar després de lluitar contra un càncer infantil.
Aquest fet ens va colpir profundament i, tant a títol individual com col·lectivament, l'INEFC s'ha implicat amb iniciatives que contribueixin a recaptar fons per afavorir la recerca d'aquesta malaltia.
Hi podeu col·laborar fent la teva aportació al web de Xocolatada solidària.
En la seva edició de dimarts 18 de febrer, el diari Sport, a les pàgines dedicades a les notícies de la UFEC (pàg.
38) va sortir un article amb el titular següent: "La UFEC encarrega a INEFC Sports Law alumni la seva constitució.
Una mesa d'experts pel seguiment de la Llei de l'Esport".
L'INEFC vol puntualitzar que l'Associació d'Alumni del Màster de Dret Esportiu és una associació, com el seu nom indica, d'antics alumnes del màster de dret esportiu, sense cap relació amb l'INEFC.
Les sigles INEFC no figuren en el seu nom, tal com es pot comprovar en els seus Estatuts.
La participació del professorat de l'INEFC en aquesta iniciativa és a títol particular, no institucional.
Participa al Concurs de Fotografia Dona i Esport que per quart any consecutiu es convoca a l'INEFC Barcelona, dins els actes previstos per a la setmana del 8 de març, dedicada a les dones.
Per fer-ho, pots enviar la teva fotografia a l'adreça [EMAIL], indicant títol de l'obra, nom i cognoms.
Tens temps d'enviar les teves creacions fins a l'1 de març.
Penja-la a les xarxes amb el hastag.
El departament de Salut de l'INEFC Barcelona ha signat un acord de col·laboraciò amb la Mutualitat Catalana de Futbolistes, segons el qual els alumnes de 4t poden fer les pràctiques professionals amb aquesta entitat.
Seran tutoritzats per un equip d'especialistes a càrrec del Dr.
Eduard Alentorn-Geli i supervisats pel Dr.
Considerem aquest marc col·laboratiu estratègic amb vista a la inclusió del nostre perfil professional en el treball interdisciplinari amb esportistes lesionats.
El passat dia 29 de febrer es va realitzar a l'INEFC de Barcelona una nova edició de l' Sports Festival, un torneig organitzat per l'associació Exchange Student Network de Barcelona, una associació encarregada d'organitzar tota mena d'activitats per a estudiants, i molt especialment dirigida als estudiants que estan d'intercanvi a Barcelona provinents d'altres indrets del món.
Enguany va ser la primer edició que es duia a terme a les instal·lacions de l'INEFC, i la col·laboració entre l'ESN de Barcelona (formada per les seccions de la UB, la UAB, la UPC i la UPF) i l'INEFC ha resultat en l'obtenció d'aquest premi dins la categoria de Millor Activitat Transversal de Programes del curs 2019-20 en els premis Eñes de Oro, on hi participen les 38 associacions diferents que formen part d'ESN Espanya.
En aquests premis es reconeix la feina feta de totes aquestes associacions anualment, i s'hi premia l'organització d'esdeveniments així com també es busca poder compartir bones pràctiques durant el curs per tal de buscar la cooperació i col·laboració entre totes les ESN a l'estat espanyol i sempre poder oferir millors serveis i millors experiències als estudiants cada any que passa.
L'esdeveniment meritori del premi constava de partits de voleibol, futbol i bàsquet, i finalment en va sortir un equip guanyador que va guanyar-se la classificació als NEG ( National Erasmus Games ), que inicialment havien de disputar-se a finals de març a Granada.
Tot i que això no va ser possible degut a la cancel·lació de l'esdeveniment, sí que es va poder complir l'objectiu principal de l' Sports Festival: donar l'oportunitat als estudiants d'intercanvi a Barcelona de conèixer moltes cares noves mentre ho fas gaudint de la pràctica esportiva.
Des de l'INEFC volem agrair a l'ESN de Barcelona la seva confiança, no només en aquest torneig, sinó també en el torneig de voleibol que anualment s'organitza també a les nostres instal·lacions de Barcelona conjuntament amb la secció ESN de la Universitat de Barcelona.
La tesi del doctorant Victor Dorado, de l'INEFC de Lleida, està servint de termòmetre d'afluència a espais naturals.
La tesi, que està dirigida per la Dra.
Estela Farias, professora del centre de Lleida, pretén fer una radiografia del comportament, l'ús, les preferències, etc. dels usuaris en aquests espais.
Segons un article de Rosa Maria Bosch publicat a "La Vanguardia" indica, entre altres dades, que la Pica d'Estats ha registrat un increment del 51% respecte al mateix període de l'any passat per l'efecte de la covid-19.
La pandèmia ha representat un efecte crida cap a espais naturals per fugir de les aglomeracions després de la reclusió.
Dorado va aprofitar per fer enquestes a prop del cim de la Pica d'Estats i va constatar que el 26% de les persones que van decidir anar-ho va ser a causa de la covid-19.
La gran afluència de públic en aquests espais naturals ha activat l'alarma perquè es prenguin mesures en la seva gestió, no sols d'infraestructures, sinó també mediambientals tal com apunten García Petit, director del parc Cadi-Moixeró i el seu homòleg Marc Garriga de l'Alt Pirineu a causa de l'increment de l'impacte ambiental per l'acumulació d'excrements i escombraries que generen els visitants.
Ja tenim les dates per a les Portes obertes a INEFC Lleida i INEFC Barcelona:
INEFC Lleida: 25 d'abril i 23 de maig
Les portes obertes estan dissenyades per donar a conèixer el centre i donar informació sobre les característiques dels estudis que s'hi imparteixen, les diverses sortides professionals, els serveis dels quals poden gaudir els alumnes, activitats estudiantils i d'altres temes d'interès.
En el marc del projecte Open Data For Sport Governance, ahir dia 3 de març es va dur a terme una reunió amb els presidents i gerents de set federacions esportives catalanes que participaran en el projecte.
A la reunió també va assistir l'Oriol Marcé i Puig (subdirector general d'Activitats Esportives i Infraestructures), en representació de la Secretaria General de l'Esport, per tal de donar suport a aquest projecte Erasmus+ que es lidera des de l'INEFC.
Després d'un any treballant en la metodologia i confeccionant l'eina de recollida de dades, el principal objectiu de la reunió d'avui ha estat el d'informar a les entitats que en els pròxims dies començarem el treball de camp en el que la seva participació serà un aspecte clau.
El proper 22 d'abril, a l'INEFC Barcelona, es disputaran les Olliempiades: un esdeveniment esportiu solidari que va sorgir a partir d'un treball realitzat per uns alumnes l'assignatura de Gestió de l'Esport.
El projecte buscava que l'alumnat aconseguís recollir fons per destinar-los a una causa solidària mitjançant l'esport.
La causa escollida va ser la recollida de fons per a l'Associació Espanyola de la Síndrome de l'Hemiplegia Alternant (AESHA).
El motiu d'aquesta iniciativa va sorgir a partir de conèixer el cas de l'Ollie, fill d'un exalumne d'INEFC, en Marc Gambús, que pateix la malaltia de l'Hemiplegia Alternant.
Aquesta afecció és considerada com a rara ja que tan sols se'n coneixen uns miler de casos arreu del món.
L'Hemiplegia Alternant és una malaltia que provoca episodis de paràlisi esquerra i dreta, juntament amb endarreriment psicomotor.
L'import de la inscripció de l'Olliempiade serà, doncs, una donació inicial de 10 euros destinada a l'associació AESHA.
Tots els participants, a més, rebran una samarreta de l'esdeveniment com a obsequi.
Les Olliempiades consistiran a reunir presents i futurs professionals de l'esport d'INEFC Lleida i INEFC Barcelona en una jornada competitiva i recreativa: durant tota la jornada, que serà el 22 d'abril, es duran a terme competicions de futbol 7, bàsquet 3x3, rugbi 7 i vòlei 6x6.
A més, hi haurà espectacles de dansa i una fan zone on es desenvoluparan activitats lúdiques que per tal de fomentar l'ambient universitari i el networking.
Aquest vol ser un esdeveniment obert a tot l'alumnat actual dels INEFC, al professorat, al PAS i als i les exalumnes de la casa.
A part de sensibilitzar i recollir diners per a la causa, les Olliempiades són una gran oportunitat per a unir, compartir i viure moments inoblidables i profitosos a partir de l'esport.
Ús hi esperem a tots i a totes!
Podeu seguir l'esdeveniment als comptes d' Instagram i Twitter
Amb motiu de la Setmana de la Dona, l'INEFC Barcelona va convidar la Dra.
Susanna Guerrero, de la Universitat de Màlaga, a fer una conferència sobre el tractament de les dones esportistes a la premsa esportiva.
Guerrero va destacar que utilitzar el sentit comú en el llenguatge que fem servir per referir-nos a les esportistes, mitjançant un llenguatge més igualitari en el discurs que utilitzem permetrà no discriminar les dones.
La professora, que va explicar el seu treball d'investigació de les darreres dècades, va concloure que amb la reflexió que encara ara és molt necessari fer més formació a tot el col·lectiu que treballa en l'àmbit de l'esport, l'activitat física i l'educació física.
Més de 300 persones s'uneixen a les demandes de les dones en l'acte reivindicatiu de l'INEFC de Lleida, on alumnes, professors i PASS han explicat situacions d'assetjament i discriminació de gènere
Els participants i assistents a l'acte commemoratiu del dia de la dona, es van sumar a la campanya "Et perds la meitat"
Més de 300 alumnes del Centre de Lleida, participen en la performance creada per celebrar el Dia Internacional de la Dona.
L'acte commemoratiu del Dia Internacional de la Dona, ha consistit en la lectura del manifest de l'Institut Català de les Dones, per part de la Comis sió d'Igualtat del Centre de Lleida i l'Associació de l'Esport Femení de Lleida i amb la performance que s'ha denunciat la desigualtat que existeix en l'àmbit de l'esport masculí i femení, amb la col·laboració del grup d'expressió corporal del Club INEF Lleida.
L'esdeveniment ha comptat amb el PASS, Professorat, Direcció del Centre i un nombrós grup d'alumnes que s'han afegit a la foto final. # sominefc # inefclleida # diadeladona # socdona # igualtat
Vídeo de l'acte: https://www.youtube.com/watch?v=ITy8Hkls2fI
La comunitat educativa diu NO a la violència de gènere i a la discriminació de la dona
Recentment, al web de l'INEFC s'ha habilitat un espai on es pot consultar el llistat d'activitats de formació interna que hi ha previstes per aquest semestre.
Només cal que cliqueu en Formació interna per tal de poder de conèixer quines són les properes activitats i quin és el procediment per inscriure's.
A mesura que vagin apareixent noves activitats, s'aniran incorporant a aquest llistat.
Més de 300 alumnes del Centre de Lleida participen en la performance creada per celebrar el Dia Internacional de la Dona.
L'acte commemoratiu del Dia Internacional de la Dona ha consistit en la lectura del manifest de l'Institut Català de les Dones, per part de la Comissió d'Igualtat del Centre de Lleida i l'Associació de l'Esport Femení de Lleida, i amb la performance s'ha denunciat la desigualtat imperant en l'àmbit de l'esport masculí i femení.
L'esdeveniment ha comptat amb la participació del PAS, professorat, Direcció del Centre, i d'un nombrós grup d'alumnes que s'han afegit a la foto final.
El subdirector de recerca de l'INEFC de Lleida es marca com a objectiu atansar el coneixement dels diferents projectes d'investigació que té el Centre, a la societat amb l'objectiu de mostrar els treballs i les noves propostes en l'àmbit de l'Activitat Física i l'Esport
Les Jornades Científiques contribueixen a la formacó dels futurs professionals de l'Activitat Física i l'Esport
Els graduats en CAFE es converteixen en peça imprescindible en els esports d'aventura vinculats al turisme
Àlex Roca, esportista i conferenciant, ha estat l'encarregat de donar el tret de sortida de la Jornada amb la conferència "El límit te'l poses tu"
Una de les activitats de la Jornada ha estat el volei terra
L'alumnat ha pogut practicar el goalball, una activitat pensada per a persones amb discapacitat visual
"El límit te'l poses tu" ha estat el títol de la conferència inaugural que ha fet l'Àlex Roca a la Jornada d'Esport i Persones amb Discapacitat que ha tingut lloc a l'INEFC Barcelona avui dia 3 de desembre.
Empresari, conferenciant i esportista d'elit, ha compartit amb nosaltres la seva experiència vital i com ha superat l'obstacle que va representar patir una paràlisi cerebral de ben petit.
Tot seguit han tingut lloc de manera simultània en diversos espais del centre de Barcelona activitats de dansa, rugbi en cadira de rodes, boccia, voleibol terra, slalom, goalball i hoquei, en les quals han participat alumnat d'INEFC i representants de diverses associacions de persones amb discapacitat física o psíquica, amb la col·laboració de personal voluntari, tant del centre com de les entitats participants.
Gràcies a les explicacions de les persones convidades i els voluntaris, l'alumnat d'INEFC participant en la Jornada ha conegut de primera mà la dinàmica d'aquests esports adaptats i hi ha pogut participar de manera activa.
Com a cloenda, diverses activitats d'esportiu inclusiu, com un pedra-paper-tisora col·lectiu, han aplegat en un mateix espai estudiants, visitants i voluntaris per gaudir del joc més enllà de les diferències.
Aquesta Jornada ha estat organitzada pel professorat de les assignatures d'esport adaptat: "Principis i bases de l'ensenyament de l'Activitat Física i l'Esport Adaptat" i "Recursos didàctics en l'Educació física i l'esport adaptat", amb la col·laboració dels i les estudiants de l'INEFC Barcelona hi han col·laborat com a voluntaris i com a participants en la realització de les diverses activitats.
La proposta s'ha pogut dur a terme gràcies a la col·laboració de diverses entitats i institucions que han facilitat la participació de persones amb discapacitat psíquica i física en les activitats organitzades: Barça Hochey herba, club Esportiu Esbonat, club Voelibol Martorell, Federació Catalana d'Esports de persones amb Discapacitat Física, ONCE, UNES Unió Esportiva, Voluntaris de "la Caixa" i Fundació Àuria.
L'INEFC de Lleida ha acollit la defensa de la Tesi Doctoral del doctorand Sergi Matas, sobre "Projecte RELL (Registre Lleidatà de Lesions).
Estudi epidemiològic descriptiu del futbol base no professional masculí en etapa formativa (U11-U18)."
Francisco Corbi Soler professors de l'INEFC de Lleida.
Un cop reunit el tribunal ha atorgat la qualificació provisional d'Excel·lent.
Un matí ple de somriures i de rostres feliços al voltant de jocs, pilotes i futurs graduats en Activitat Física i Esport de l'INEFC de Lleida
Matí d'activitat física amb discapacitats
L'INEFC de Lleida acull un matí d'activitats amb discapacitats d'ASPROS i la TORXA de Lleida, amb més de 100 usuaris d'aquests centres.
Aquesta iniciativa està emmarcada dins del final de l'assignatura "Principis i bases de l'Activitat Física Adaptada", on els alumnes preparen tot un seguit de proves inspirades, aquest any, en temes de pel·lícules.
L'activitat ha estat coordinada pel professor Pedro Ruiz.
L'Activitat Física i l'Esport com a nexe d'unió entre Universitat i Centres de Discapacitats
Dijous 16 de desembre, la doctoranda Clara Teixidor Batlle va fer la lectura i defensa de la tesi doctoral amb el títol de "Factors de pressió pel pes a l'esport i la simptomatologia de trastorns de la conducta alimentària en esportistes d'elit de Catalunya."
La tesi ha estat codirigida pel Dr.
Ana Andrés Valle, de la facultat de Psicologia de la Universitat Blanquerna.
El Tribunal ha estat compost pel Dr.
Andreu Farran Codina (UB), com a secretari, i la Dra.
Els membres del tribunal han qualificat la tesi doctoral amb una qualificació d'Excel·lent amb menció Cum Laude.
Professorat, alumnat i PAS han volgut assistir a la darrera classe de grau del Dr.
Milers d'alumnes han gaudit de les seves classes al llarg de 42 anys d'intensa activitat docent i investigadora a nivell nacional i internacional.
Tota la comunitat INEFC expressem el nostre agraïment a la seva dedicació acadèmica i personal a la institució.
RESOLUCIÓ PRE/3502/2019, de 5 de desembre, per la qual s'obre convocatòria anticipada per a la concessió i renovació d'ajuts per a la contractació de personal investigador en formació, dins l'àmbit de l'educació física, l'activitat física, l'esport i les seves ciències aplicades, destinats a l'INEFC.
Publicació de la convocatòria anticipada per a la concessió i renovació d'ajuts per a la contractació de personal investigador en formació, dins l'àmbit de l'educació física, l'activitat física, l'esport i les seves ciències aplicades, destinats a l'INEFC.
Els i les alumnes de l'INEFC Lleida de l'assignatura d'Esports de resistència van dur a terme una activitat de cursa de muntanya en el recorregut de l'antic accés a Vielha.
Tot i el fred van arribar fins a dalt, seguint a ritme el GR 211.5, ruta circular exigent amb un desnivell acumulat de 2.600 m en una distancia de 14 km. Una bona i potent experiència.
Xavier Iglesias ha realitzat una estada de recerca a la University of Hertfordshire (Regne Unit), del 10 al 13 de desembre de 2019, per tal de desenvolupar amb professorat d'aquesta Universitat un projecte sobre bioenergètica i anàlisi estratègica en esportistes d'esgrima en cadira de rodes.
L'estada s'ha realitzat mitjançant el programa dels ajuts a la recerca de l'INEFC i el programa europeu Staff Mobility For Teaching dins del marc Erasmus+.
El professor Xavier Iglesias ha pogut realitzar en aquests dies transferència acadèmica dels seus projectes de recerca amb professorat de University of Hertfordshire i també amb l'staff tècnic de la British Fencing Association i de la British Disability Fencing, amb l'objectiu d'establir un projecte de recerca comú en un futur.
El programa d'intercanvi entre professorat universitari té com a objectiu enriquir tant la part visitant com la d'acollida, i de ben segur que tant el Dr.
Xavier Iglesias i l'INEFC Barcelona com la universitat anglesa de Hertfordshire n'han tret una col·laboració profitosa.
El professorat de l'INEFC Lleida, Kike Lacasa i Carlota Torrents, juntament amb els portuguesos P. Passos i J.Milho han publicat aquest mes de gener a la revista Nonlinear Dynamics, Psychology and Life Sciences l'article científic titulat Capturing Interpersonal Synergies in Social Settings: An Example within a Badminton Cooperative Task
Trobareu el resum i més informació en el següent enllaç https://www.ncbi.nlm.nih.gov/pubmed/31855551
L'INEFC presenta la seva proposta d'activitat física per pal·liar els efectes del confinament: "Tens 15 minuts per a tu?"
L'INEFC, juntament amb la Diputació de Lleida, el Departament de Salut i el COPLEFC, han fet públic un programa d'exercicis físics saludables i segurs destinats a la ciutadania amb els quals combatre els efectes de l'augment del sedentarisme i la inactivitat que poden provocar l'estat de confinament a causa de la crisi del coronavirus SARS-COV-2.
Una iniciativa emmarcada en el projecte europeu European Physical Activity on Prescription Model (EUPAP), de prescripció i planificació d'exercici físic per a la salut, que lidera el campus de Lleida de l'INEFC.
Aquest programa d'exercicis saludables, amb el títol de "Tens 15 minuts per a tu?", és un model de prescripció i planificació d'exercici físic per a la salut de manera col·laborativa entre professionals d'atenció primària i educadors fisico-esportius (llicenciats en CAFE), que compta amb el suport de l'àrea de Salut Pública de la Diputació de Lleida.
El resultat és una sèrie de 3 sessions diferents, estructurades en un bloc de mobilitat, un bloc de treball centrat en els estabilitzadors de tòrax-tronc (core), un bloc de força i un bloc d'equilibri.
El programa proposa la divulgació de tres sessions d'entrenament que segueixen els mateixos principis metodològics, tot i destacant que el disseny de les sessions permet que la persona usuària pugui dosificar-les a voluntat durant la setmana, sense que entre elles pugui donar-se situacions d'incompatibilitat sobre els efectes adaptatius pretesos.
Aquests tres vídeos, que seran públics als canals Youtube l'INEFC i de la Diputació de Lleida, i al Canal Salut de la Generalitat de Catalunya, i que es projectaran a les sales d'espera dels CAP i als centres hospitalaris de tot Catalunya, tenen com a objectiu difondre exercicis saludables per a la gent que hagi de quedar-se a casa, especialment per a un perfil de persona adulta sedentària o amb baixa condició física i sense clínica.
L'equip lleidatà de l'EUPAP considera que aquesta proposta complementa, no substitueix, la resta de missatges de promoció de la salut mitjançant l'activitat física: cal evitar el sedentarisme, és a dir, fer activitats per casa que augmentin la despesa calòrica.
I també evitar la inactivitat física, és a dir, seguir una sessió d'activitat dirigida via streaming cada dia.